**1. POSTUPAK PRIJAVE TEME I IMENOVANJA MENTORA SPECIJALISTIČKOG RADA**

|  |
| --- |
| Student popunjen i potpisan obrazac SP-1 dostavlja u tiskanom obliku i elektroničkom obliku u Ured za poslijediplomske studije ([sbilonic@foozos.hr](mailto:sbilonic@foozos.hr)).  Obrazac, u znak suglasnosti prihvaćanja obveze mentoriranja i sadržaja obrasca za prijavu teme, potpisuje i predloženi mentor. |

|  |
| --- |
| Fakultetsko vijeće donosi Odluku o imenovanju Povjerenstva za prihvaćanje teme i imenovanju mentora/sumentora rada. |

|  |
| --- |
| U roku od 90 dana imenovano Povjerenstvo za prihvaćanje teme specijalističkog rada predaje svoje izvješće Vijeću. Ukoliko je pozitivno, Vijeće prosljeđuje prijedlog Fakultetskom vijeću na usvajanje. Fakultetsko vijeće donosi odluku o prihvaćanju teme specijalističkog rada |

**2. POSTUPAK OCJENE SPECIJALISTIČKOG RADA**

|  |
| --- |
| Student, nakon što je položio sve propisane ispite i izvršio sve obveze utvrđene Nastavnim planom i programom studija te podmirio sve financijske obveze, uz pisani **zahtjev za ocjenu rada** predaje specijalistički rad na pregled mentoru. |

|  |
| --- |
| **Student predaje Uredu za poslijediplomske studije:**   * **OBRAZAC SP-2 Zahtjev za ocjenu specijalističkog rada** * **četiri primjerka spiralno uvezanog rada,** * **e-medij s inačicom rada u Wordu i PDF** * **Izjavu o autentičnosti i akademskoj čestitosti**   Mentor rada u obrascu predlaže tri člana **Povjerenstva za ocjenu specijalističkog rada** i jednu zamjenu člana. Također u obrascu svojim potpisom potvrđuje da je suglasan s predajom rada i prilaže rezultate antiplagijatorske provjere. |

|  |
| --- |
| Fakultetsko vijeće donosi Odluku o imenovanju Povjerenstva za ocjenu specijalističkog rada. |

|  |
| --- |
| U roku od 60 dana imenovano Povjerenstvo za ocjenu specijalističkog rada predaje svoje izvješće Vijeću. Ukoliko je pozitivno, Vijeće prosljeđuje prijedlog Fakultetskom vijeću na usvajanje. Fakultetsko vijeće donosi odluku o prihvaćanju specijalističkog rada i imenuje Povjerenstvo za obranu specijalističkog rada. |

**3. POSTUPAK OBRANE SPECIJALISTIČKOG RADA**

|  |
| --- |
| Ured za poslijediplomske studije obavještava imenovano Povjerenstvo za obranu specijalističkog rada, mentora i pristupnika o Odluci Fakultetskog vijeća i poziva ih da dostave termin obrane u roku od 60 dana od dana prihvaćanja specijalističkog rada |

|  |
| --- |
| Po dostavi termina obrane Ured poslijediplomskih studija javno oglašava obranu (najmanje 8 dana prije određenog termina) i dostavlja svim dionicima protokol obrane. |

|  |
| --- |
| Po obrani, student predaje četiri uvezana primjerka specijalističkog rada u roku od 30 dana od dana obrane. |